Ipepa Lama-Xosa

Lenyanga.

Pambili nto zak’wetu!

Lihlaulelwa 10s. ngonyaka  
kwase kuqaleni.

Vol. XVIII.

LOVEDALE, SOUTH AFRICA, APRIL 1, 1888. No 224.

Isigidimi Sama-Xosa

ISAZISO KO TITSHALA.

Singa bonke abafundisi, nabo bonke abanonelele izikula banga paula kakuhle isaziso sika Dr. Dale esi singezants’ apa. Bekungaba kubi ukuti i *Grant* le ide iye kumiswa ngu Rulumente, ime nangenxa yokungalahlelwa lukande bani nolunje ngenxaso yemali ukuxaswa ngabazinonelelayo into kakade, leyo ekuyakude kupelele ekwenziweni yona. Siko nesinye isizatu esibangela ukuba bati abacasi benxaso yemfundo yabantsundu bacase begwagwise ngaso. Bati izimiselo zakwa Rulumente ezise mapepeni azi Almanac zezikolo, ezo zimiselo azihoywe bani, ke ngoko le mali mayi- nqunyulwe. Nasike eso saziso—

“Mhleli.—Ndifuna ukwalata indawo endiyibekisa ku Bongameli nako Titshala bezikula eziqeqeshwayo,—intswe- leko yempahla eyaneleyo neyona ilingeneyo, enje nge ncwadi zokulesa zesi Ngesi nesi Xosa, iziletine pensile njalo-njalo.

“ Ukuba ezizikalazo za Bahloli-zikolo, ziyazikanye i *Grant* ziyakuhlutwa zide zibeko zonke impahla zesikula ezifune- kayo. Bati abahloli-zikolo, zininzi izikula ezi ngalungisiweyo kwaye ke kulungile ukuba iti indlu yokufundisela ibe nazo ifestile, ingabi maroba nje kodwa, zibe ne glass zazo, zingangeni manzi

Langham Dale.”

Cape Town, 13th March, 1888.

UKUCOLACOLA.

Ingwe namakwenkwe.—Liti ipepa lase Mtata kuke kwaqubisana inkunzi ye nalana namanxagi amatatu e Mount Ayliff, kwaliwa kunene. Yaba lixabexabe ngezikali yade enye yayosela, yafa kwapela.

Imbumba yenyoka.—Ati amapepa kute xa itrain ye South Florida ngezantsi kwe Kissimmills imkayo i engineer yabona isintsompoti. Kute kuba indlela ka loliwe icanda kwindawo engumgxobozo, apo intsimbi ezi zendlela zivele kuhle eludakeni, kwabonakala kuko inqukuva yembumba enkulu enamabaxana avele ngenxa zonke ilele endleleni kanye.

Ukuyiqondisisa kwe engineer.—Kute kuba kwaku bunkungu, ayandule iyiqonde kakuhle eyona nto iyiyo le nto, nokuba ingaba yinto eze kugcalisela uloliwe, wada weza kukwela pezu kwayo le nto, wand’ukuqonda kakuhle eyona nto kuyiyo.

Ukucitwa kwe mbumba.—Efikile uloliwe kule mbumba, uyihlabile ngopondo wayijula pezulu, isel’ewaqondile lamabaxana ukuba zintloko zazo zonke ezo nyoka, ezinkulu nezincinane, kanti zilukene zenza iqele, ukunqabisela ingqele. Zite zakuposwa pezulu, ngalo mandla kaloliwe, zacombuluka, zabinzeka kumacalana onke, inxenye zazakuwa kwa pezu kwo loliwe, inxenye zawa kwezinye indawo.

Intlobo ezininzi zenyoka.—-Iti i engineer, ayeko onke amabala kwezi nyoka, ziko nezinkulu, ziko nezincinane, yalungelwa kuku mkaulezisa uloliwe ukumka kulo ndawo kuba kubonakele ukuba zininzi ezingena ngene kwa kuloliwe apa, abate bakufika kwisitishi sokuqala bafumana za 5, kwati apo afike waya kuma kona, kwafunyanwa 15. Kutiwa makube bezi 150 zizonke oko bezise yimbumba.

Lumkelani umhlavutwa (Stramonium)—Kutiwa ama- gqabi nenkozo zomhlavutwa yityefu leyo, abantu mabalu- mkele ezonto, ngokukodwa inkozo zawo mazokuketwa xa zidibene neze nqolowa nombona njalo-njalo, kuba kuti xa kungenjiwanga ijalo zenze umsebenzi ombi kunene wokupambanisa ubucopo into edla ngokwenziwa yidilabo- kwe, esinye isilo.

OWENZIWA ikonxwa yinyoka.—Ati amapepa kuko indo- da eyake yehlelwa bubunzima, bokungenelwa yinamba en- dlwini eyayisebenza kuyo, kuba yayingunobala esitoreni esitile pesheya kolwandle e America. Liti ibali elo kute kuba ezo zitora waye ngunobala kuzo bezi nevenkile zazo kwelase Indiya apo bekumane kufika intlobo-ntlobo zezi- nto zalo mazwe kwane nyokakazi ezinkulu.

Ukufika kwenyoka.—Uti umbalisi kute ngamhla utile kwayawafika impahla evela e Indiya engeko yena ngalomini wafika yena kuko umpongolo omkulu kunene wekasi onendawo ebuqekeka empundwini, yaye ikwigumbi elika- ngelene nelo abalela kulo, waye engayazi oko nento ekulo kasi.

Ukuhla kwe ntlekele.—Kute ngokuhlwa kwalo mini waya kwase gumbini lake elo, nje ngemihla, kwaye kushushu kunene, ezivulile nengcango. Kute kwakuba kukudala weva amashixizo kwela gumbi linekasi, kwavakala kugileka nezitulo zisiwa, ezazikona, wati nqa ukuba kunge ko mntu nje kweli gumbi yintonina namhla le iwisa nezitulo, injalonje la mashixizo afana nento erolwa pantsi emgangatweni avela pina. Ude wesuka waya kuvula ucangowelo gumbi, kwati kuba kungeko sibane kulo, akabona nto, wasel'eluyeka ucango olo luvulekile, waquba kwa umsebenzi wake.

Ukuvela kwe mpumamehlo.—Kute kungekabi kade ehleli pantsi ebala into zake, weva ngeshixizo elikulu ku- nene elingumrulubo ovakalayo ukuba uyeza, unjalo nje maube uza emnyango, wetu kwi mpumamehlo, into ewate ndla onke lo mehlo, izilongolongo ezibomvu kunene, yaye isel’ilenyeza nolwimi, sel’ipakamile imongamele, injalo nje seyonde ngaye.

Amazwembezwembe obudoda.—Kute kwakuba njalo walinga iqinga lokusindisa ubomi bake. Kute kuba seku- nqabile ukubalekela pandle, kuba izintlu be sezininzi endle- leni abeya kuhamba ngayo, wati kuba kweli gumbi bekuko *isefu* yemali enkulu enokungena umntu eme pakati, wasel’ eziposa kuyo, weza nocango Iwayo alwavuma ukuti jingci ukuvaleka kuba kwati xa azigibisela pakati kwale leyo, wavakala kusiwa into ezimbini, kanti enye yincwadi, kanti yiyo le itintele ucango ukuba lungati jingci, kanti enye sisitshetshe.

Ukuziposa nokubijela kwayo.—Ite inyoka yakubona lo nto yasel’ i'ziposa ipela, yati kanti itsho emva, yasel’ ifuna iqinga lokuyibijela iyiqekeze ngezintlu zayo, kuloko yafu- mana iqele, yatsala, yatsala izintlu zayo nje ngenqelo eqele ukuti yakwenjenjalo xa ibijele into, iyapule imbambo iyiti tyobo-tyobo tu, akwabinjalo namhla.

Isigidimi Sama-Xosa